આજે સામાન્ય રીતે લગભગ બધી જ વ્યક્તિ ફોટોગ્રાફી કરતી હોય છે. કેમેરો ન હોય તો મોબાઇલ તો હાથવગો જ હોય છે, પરંતુ ખરા ફોટોગ્રાફર બનવું મુશ્કેલ કામ છે. તેમાં પણ જંગલમાં સ્વૈરવિહાર કરતાં પશુ-પંખીઓના ફોટા પાડવા માટે તો કૌશલ્ય ઉપરાંત ધીરજ પણ ખૂબ જોઈએ. વાઈલ્ડ લાઈફ ફોટોગ્રાફર તરીકે મોટા ભાગે પુરુષોનાં નામ જ સામે આવતાં હોય છે. આ ક્ષેત્રમાં મહિલાઓ બહુ ઓછી હોય છે. પરંતુ કચ્છમાં વનખાતામાં ફરજ બજાવતી એક યુવતી આ ક્ષેત્રે ધગશપૂર્વક આગળ વધી રહી છે.